CELEX: 
Language: sl
Date: 2021-05-27 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) 2018/848 Evropskega parlamenta in Sveta glede pravil o informacijah, ki jih morajo poslati tretje države ter nadzorni organi in izvajalci nadzora za nadzor priznanja iz člena 33(2) in (3) Uredbe Sveta (ES) št. 834/2007 za uvožene ekološke proizvode, ter o ukrepih, ki jih je treba sprejeti pri izvajanju navedenega nadzora

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Po začetku veljavnosti Uredbe (EU) 2018/848 Evropskega parlamenta in Sveta
                  1
                je treba sprejeti to delegirano uredbo o dopolnitvi navedene uredbe glede pravil o informacijah, ki jih morajo tretje države ter nadzorni organi in izvajalci nadzora poslati za nadzor priznanja iz člena 33(2) in (3) Uredbe Sveta (ES) št. 834/2007
                  2
                za uvoz ekoloških proizvodov v Unijo, ter o ukrepih, ki jih je treba sprejeti pri izvajanju navedenega nadzora. 
            
            
                2.POSVETOVANJA PRED SPREJETJEM AKTA
            
            
               O aktu so potekale temeljite razprave z državami članicami v strokovni skupini za ekološko pridelavo, pa tudi z glavnimi organizacijami, ki zastopajo ekološki sektor.
            
            
               Partnerice STO so bile o tem obveščene in opravljena so bila splošna javna posvetovanja. Po splošnem javnem posvetovanju so bile upoštevane vse pripombe, prejete prek mehanizma povratnih informacij, akt pa ni bil spremenjen.
            
            
               3.PRAVNI ELEMENTI DELEGIRANEGA AKTA
            
            
               V skladu z uvodno izjavo 96 Uredbe (EU) 2018/848 bi morale biti tretje države, priznane za namen enakovrednosti na podlagi Uredbe (ES) št. 834/2007, še naprej priznane tudi na podlagi Uredbe (EU) 2018/848, in sicer za omejeno obdobje, potrebno za nemoten prehod na shemo priznanja na podlagi mednarodnega sporazuma, pod pogojem da še naprej zagotavljajo enakovrednost svojih pravil ekološke pridelave in pravil o nadzoru z ustreznimi pravili Unije ter da izpolnjujejo vse zahteve v zvezi z nadzorom priznanja s strani Komisije. Zato so potrebna dopolnilna pravila za nadzor.
            
            
               Poleg tega je v uvodni izjavi 97 Uredbe (EU) 2018/848 navedeno, da bi bilo treba nadzornim organom in izvajalcem nadzora, ki jih Komisija prizna v okviru sistema enakovrednosti, dati dovolj časa za izdajo certifikatov v tretjih državah za namen uvoza proizvodov, da se tem nadzornim organom in izvajalcem nadzora omogoči, da se lahko pripravijo na pridobitev priznanja za namen uvoza proizvodov, ki izpolnjujejo pravila Unije. 
            
            
               Kot je določeno v členu 48(4) in členu 57(3) Uredbe (EU) 2018/848, ta delegirani akt dopolnjuje navedeno uredbo z določbami o ustreznem nadzoru teh tretjih držav ali zadevnih nadzornih organov in izvajalcev nadzora. Zlasti določa pravila o postopkih za redni pregled njihovega priznanja v prehodnih obdobjih. Poleg tega ta uredba določa ukrepe, ki jih mora Komisija sprejeti pri izvajanju navedenega nadzora, vključno z začasnim umikom ali izbrisom vnosa priznanih tretjih držav ali nadzornih organov in izvajalcev nadzora s seznamov, sestavljenih v skladu s členoma 48(3) in 57(2) Uredbe (EU) 2018/848. 
            
            
               DELEGIRANA UREDBA KOMISIJE (EU) …/…
            
            
               z dne 27.5.2021
            
            
               o dopolnitvi Uredbe (EU) 2018/848 Evropskega parlamenta in Sveta glede pravil o informacijah, ki jih morajo poslati tretje države ter nadzorni organi in izvajalci nadzora za nadzor priznanja iz člena 33(2) in (3) Uredbe Sveta (ES) št. 834/2007 za uvožene ekološke proizvode, ter o ukrepih, ki jih je treba sprejeti pri izvajanju navedenega nadzora
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007
                  3
                ter zlasti člena 48(4) in člena 57(3) Uredbe,
            
            
               ob upoštevanju naslednjega:
            
            
               (1)V skladu s členom 48(1) Uredbe (EU) 2018/848 bo priznanje tretjih držav za namen enakovrednosti na podlagi člena 33(2) Uredbe Sveta (ES) št. 834/2007
                  4
                za uvoz ekoloških proizvodov v Unijo prenehalo veljati 31. decembra 2026.
            
         
         
            
               (2)V skladu s členom 57(1) Uredbe (EU) 2018/848 bo priznanje nadzornih organov in izvajalcev nadzora za namen enakovrednosti na podlagi člena 33(3) Uredbe (ES) št. 834/2007 za uvoz ekoloških proizvodov v Unijo prenehalo veljati 31. decembra 2024.
            
            
               (3)Kadar se ekološki proizvodi, uvoženi v Unijo v okviru navedenih uvoznih shem, dajejo na trg Unije do konca teh prehodnih obdobij, morajo biti pridelani v skladu s pravili pridelave in ureditvami nadzora, ki so enakovredne tistim iz Uredbe (ES) št. 834/2007, ter povezanimi izvedbenimi pravili iz uredb Komisije (ES) št. 889/2008
                  5
                in (ES) št. 1235/2008
                  6
               .
            
            
               (4)Zato bi morali izvajalci dejavnosti na vseh stopnjah pridelave, priprave in distribucije v tretjih državah svoje dejavnosti še naprej podvreči bodisi nadzornemu sistemu tretje države, priznanemu za namen enakovrednosti iz člena 48(1) Uredbe (EU) 2018/848, bodisi nadzornemu organu ali izvajalcu nadzora iz člena 57(1) navedene uredbe.
            
            
               (5)Da se zagotovi ustrezen nadzor takih tretjih držav ali zadevnih nadzornih organov in izvajalcev nadzora, je treba določiti pravila o postopkih za redni pregled njihovega priznanja v prehodnih obdobjih. V ta namen bi bilo treba v tej uredbi določiti zlasti informacije, ki jih morajo tretje države ali nadzorni organi in izvajalci nadzora predložiti Komisiji za izvajanje navedenega nadzora, vključno s preverjanjem na kraju samem. Poleg tega bi morala ta uredba določiti ukrepe, ki jih mora Komisija sprejeti pri izvajanju navedenega nadzora, vključno z začasnim umikom ali izbrisom vnosa priznanih tretjih držav ali nadzornih organov in izvajalcev nadzora s seznamov, sestavljenih v skladu s členoma 48(3) in 57(2) Uredbe (EU) 2018/848.
            
            
               (6)Zaradi jasnosti in pravne varnosti bi se morala ta uredba uporabljati od datuma začetka uporabe Uredbe (EU) 2018/848 do izteka priznanja tretjih držav ali nadzornih organov in izvajalcev nadzora –
            
            
               SPREJELA NASLEDNJO UREDBO:
            
            
               Člen 1
            
            
               Nadzor tretjih držav
            
            
               1.Letno poročilo, ki ga Komisiji v skladu s členom 48(2) Uredbe (EU) 2018/848 vsako leto do 31. marca pošlje tretja država iz člena 48(1) navedene uredbe, vključena na seznam, sestavljen z izvedbeno uredbo, ki se sprejme na podlagi člena 48(3) Uredbe (EU) 2018/848 (v nadaljnjem besedilu: tretja država), vključuje:
            
            
               (a)informacije o razvoju ekološke pridelave v tretji državi, vključno s pridelanimi proizvodi, območjem gojenja, regijami pridelave, številom pridelovalcev ter dejavnostmi predelave živil;
            
            
               (b)informacije o naravi ekoloških kmetijskih proizvodov in živil, ki se izvažajo v Unijo; 
            
            
               (c)opis dejavnosti spremljanja in nadzora, ki jih je pristojni organ tretje države opravil v predhodnem letu, ter dobljenih rezultatov in sprejetih popravnih ukrepov;
            
            
               (d)vse posodobitve standardov pridelave, ki se uporabljajo v tretji državi in so ocenjeni kot enakovredni pravilom pridelave iz naslovov III in IV Uredbe (ES) št. 834/2007; 
            
            
               (e)vse posodobitve nadzornih ukrepov, ki se uporabljajo v tretji državi in so ocenjeni za enako učinkovite kot ukrepi iz naslova V Uredbe (ES) št. 834/2007, ter potrditev, da se taki nadzorni ukrepi stalno in učinkovito uporabljajo; 
            
            
               (f)vse druge posodobitve tehnične dokumentacije tretje države;
            
            
               (g)spletišče ali drug naslov, na katerem je mogoče najti posodobljen seznam izvajalcev dejavnosti, ki so predmet nadzornega sistema, vključno s kontaktnimi točkami, kjer so takoj na voljo informacije o njihovem certifikacijskem statusu in zadevnih kategorijah proizvoda; 
            
            
               (h)vse druge informacije, ki jih tretja država šteje za pomembne. 
            
            
               2.Tretja država prek elektronske platforme informacijskega sistema za ekološko kmetovanje (Organic Farming Information System – OFIS) Komisijo nemudoma obvesti o vseh spremembah ukrepov, ki veljajo v tej tretji državi, ali njihovega izvajanja, zlasti njenega nadzornega sistema.
            
            
               3.Tretja država prek platforme OFIS Komisijo nemudoma uradno obvesti o vseh spremembah upravnih podatkov s seznama, sestavljenega z izvedbeno uredbo, ki se sprejme na podlagi člena 48(3) Uredbe (EU) 2018/848.
            
            
               4.Komisija lahko kadar koli od tretje države zahteva dodatne informacije, vključno s predložitvijo enega ali več poročil o preverjanjih na kraju samem, ki jih pripravijo neodvisni strokovnjaki. 
            
         
         
            
               5.Komisija lahko na podlagi ocene tveganja ali v primeru suma na neskladje organizira preverjanje na kraju samem v tretji državi, pri katerem sodelujejo strokovnjaki, ki jih imenuje Komisija. 
            
            
               6.Kadar Komisija od države članice prejme obvestilo o utemeljenem sumu nepravilnosti ali kršitve glede skladnosti uvoženih ekoloških proizvodov z zahtevami Uredbe (ES) št. 834/2007 ter standardov pridelave in kontrolnih ukrepov, sprejetih kot enakovrednih na podlagi opravljene ocene, o tem uradno obvesti pristojni organ tretje države. Navedeni pristojni organ razišče izvor domnevne nepravilnosti ali kršitve ter Komisijo in zadevno državo članico v 30 koledarskih dneh od uradnega obvestila Komisije obvesti o izidu preiskave in sprejetih ukrepih. 
            
            
               Člen 2 
            
            
               Nadzor nadzornih organov in izvajalcev nadzora
            
            
               1.Komisija na podlagi letnih poročil in glede na vse druge prejete informacije zagotovi ustrezen nadzor nadzornih organov in izvajalcev nadzora iz člena 57(1) Uredbe (EU) 2018/848, vključenih na seznam, sestavljen z izvedbeno uredbo, ki se sprejme na podlagi člena 57(2) Uredbe (EU) 2018/848 (v nadaljnjem besedilu: nadzorni organi in izvajalci nadzora), tako da redno pregleduje njihovo priznanje. Komisija lahko za ta namen države članice zaprosi za pomoč. Narava nadzora nadzornih organov in izvajalcev nadzora se določi na podlagi pristopa neskladnosti, ki temelji na tveganju, pri čemer se upoštevajo zlasti količina certificiranih proizvodov in njihovega izvoza v Unijo ter rezultati rednega ocenjevanja na kraju samem, nadzora in večletne ponovne ocene njihovih dejavnosti, ki jo opravi akreditacijski organ ali po potrebi pristojni organ. 
            
            
               2.Nadzorni organi in izvajalci nadzora vsako leto do 28. februarja pošljejo Komisiji letno poročilo. V letnem poročilu se posodobijo informacije iz tehnične dokumentacije, vključene v prvotni zahtevek za priznanje, kakor je bil nazadnje spremenjen. Poročilo vključuje vsaj:
            
            
               (a)pregled dejavnosti nadzornega organa ali izvajalca nadzora v tretji državi ali tretjih državah, za katere je bil priznan, vključno s številom vključenih izvajalcev dejavnosti in skupin izvajalcev dejavnosti ter naravo kmetijskih proizvodov in živil, razvrščenih po kategorijah in razporejenih po tarifnih oznakah;
            
            
               (b) vse posodobitve standardov pridelave, ki se uporabljajo v tretji državi ali tretjih državah, za katere je bil nadzorni organ ali izvajalec nadzora priznan, vključno z oceno enakovrednosti navedenih standardov s pravili pridelave iz naslovov III in IV Uredbe (ES) št. 834/2007; 
            
            
               (c)vse posodobitve nadzornih ukrepov, ki se uporabljajo v tretji državi ali tretjih državah, za katere je bil nadzorni organ ali izvajalec nadzora priznan, vključno z oceno enakovrednosti z ukrepi iz naslova V Uredbe (ES) št. 834/2007, ter potrditev, da se taki nadzorni ukrepi stalno in učinkovito uporabljajo;
            
            
               (d)opis nadzornih dejavnosti, ki jih je nadzorni organ ali izvajalec nadzora izvedel v preteklem letu v tretji državi ali tretjih državah, za katere je bil priznan, dobljenih rezultatov, ugotovljenih nepravilnosti in kršitev ter sprejetih popravnih ukrepov;
            
            
               (e)vse druge posodobitve informacij iz tehnične dokumentacije, poslane skupaj s prvotnim zahtevkom za priznanje, in njene nadaljnje posodobitve;
            
            
               (f)izvod zadnjega ocenjevalnega poročila, ki ga izda akreditacijski organ ali po potrebi pristojni organ in vsebuje rezultate rednega ocenjevanja na kraju samem, nadzora in večletne ponovne ocene dejavnosti nadzornega organa ali izvajalca nadzora v tretji državi ali tretjih državah, za katere je bil priznan. Navedeno ocenjevalno poročilo potrjuje, da je bil nadzorni organ ali izvajalec nadzora zadovoljivo ocenjen glede svoje sposobnosti izpolnjevanja pogojev, ki veljajo za priznanje s strani Komisije, in da je učinkovito izvajal svoje dejavnosti v skladu z navedenimi pogoji. Poleg tega ocenjevalno poročilo izkazuje in potrjuje enakovrednost standardov pridelave in nadzornih ukrepov iz točk (b) in (c);
            
            
               (g)spletišče, kjer je v enem od uradnih jezikov Unije na voljo seznam izvajalcev dejavnosti, ki so predmet nadzornega sistema, vključno s kontaktnimi točkami, kjer so takoj na voljo informacije o njihovem certifikacijskem statusu, zadevnih kategorijah proizvodov ter o izvajalcih dejavnosti in proizvodih, katerim je bil certifikat začasno preklican ali odvzet;
            
            
               (h)vse druge informacije, za katere izvajalec nadzora ali nadzorni organ meni, da so pomembne. 
            
            
               Letno poročilo in vse dodatne informacije, ki jih Komisija zahteva v zvezi z letnim poročilom, se zagotovijo prek sistema OFIS. 
            
            
               3.Komisija lahko zahteva kakršne koli dodatne informacije v zvezi z letnim poročilom. Te dodatne informacije se zagotovijo v elektronski obliki. 
            
            
               Člen 3
            
            
               Pregled priznanja tretjih držav
            
            
               Komisija v okviru rednega pregleda priznanja tretjih držav na podlagi člena 48(2) Uredbe (EU) 2018/848 uporablja naslednja pravila in ustrezno spremeni seznam tretjih držav v skladu s členom 48(3) navedene uredbe:  
            
            
               (a)Komisija lahko kadar koli spremeni specifikacije s seznama na podlagi prejetih informacij;
            
         
         
            
               (b)Komisija lahko začasno umakne vnos tretje države s seznama bodisi na podlagi prejetih informacij, bodisi kadar tretja država ni predložila zadostnih zahtevanih informacij ali če se ni strinjala s preverjanjem na kraju samem; 
            
            
               (c)Komisija začasno umakne vnos tretje države s seznama, kadar tretja država kljub zahtevi Komisije ne sprejme ustreznih in pravočasnih popravnih ukrepov v roku, ki ga določi Komisija glede na resnost problema in ki ni krajši od 30 dni;
            
            
               (d) Komisija izbriše vnos tretje države s seznama, če:
            
            
               (i)tretja država ne pošlje pravočasno letnega poročila iz člena 1(1) te uredbe; 
            
            
               (ii)so informacije, vključene v navedeno letno poročilo, nepopolne; 
            
            
               (iii)kljub zahtevi Komisije tretja država v roku, ki ga Komisija določi glede na resnost problema in ki ni krajši od 30 dni, ne da na voljo informacij ali ne sporoči vseh informacij v zvezi s svojo tehnično dokumentacijo ali nadzornim sistemom; ali
            
            
               (iv)se tretja država kljub zahtevi Komisije ne strinja s preverjanjem na kraju samem. 
            
            
               Člen 4 
            
            
               Pregled priznanja nadzornih organov in izvajalcev nadzora
            
            
               1.Komisija v okviru rednega pregleda priznanja nadzornih organov in izvajalcev nadzora na podlagi člena 2(1) te uredbe uporablja naslednja pravila in ustrezno spremeni seznam nadzornih organov in izvajalcev nadzora v skladu s členom 57(2) Uredbe (EU) 2018/848:  
            
            
               (a)Komisija lahko kadar koli spremeni specifikacije glede nadzornega organa ali izvajalca nadzora s seznama na podlagi prejetih informacij;
            
            
               (b)Komisija lahko začasno umakne vnos nadzornega organa ali izvajalca nadzora s seznama bodisi na podlagi prejetih informacij, bodisi kadar nadzorni organ ali izvajalec nadzora ni predložil zadostnih zahtevanih informacij ali če se ni strinjal s preverjanjem na kraju samem; 
            
            
               (c)Komisija začasno umakne vnos nadzornega organa ali izvajalca nadzora s seznama, kadar nadzorni organ ali izvajalec nadzora kljub zahtevi Komisije ne sprejme ustreznih in pravočasnih popravnih ukrepov v roku, ki ga določi Komisija glede na resnost problema in ki ni krajši od 30 dni;
            
            
               (d)Komisija izbriše vnos nadzornega organa ali izvajalca nadzora s seznama, če:
            
            
               (i)nadzorni organ ali izvajalec nadzora ne pošlje pravočasno letnega poročila iz člena 2(2) te uredbe;
            
            
               (ii)so informacije, vključene v navedeno letno poročilo, nepopolne;
            
            
               (iii)nadzorni organ ali izvajalec nadzora ne da na voljo ali ne sporoči vseh informacij o svoji tehnični dokumentaciji ali nadzornem sistemu;
            
            
               (iv)nadzorni organ ali izvajalec nadzora ne da na voljo informacij o preiskavah neskladnosti; 
            
            
               (v) nadzorni organ ali izvajalec nadzora ne sprejme ustreznih popravnih ukrepov za odpravo ugotovljenih nepravilnosti in kršitev;
            
            
               (vi) se nadzorni organ ali izvajalec nadzora ne strinja s preverjanjem na kraju samem na zahtevo Komisije ali če je rezultat preverjanja na kraju samem nezadovoljiv zaradi sistematičnega slabega delovanja nadzornih ukrepov; ali
            
         
         
            
               (vii) v vseh drugih okoliščinah, v katerih obstaja tveganje zavajanja potrošnikov glede resnične narave proizvoda, ki ga certificira nadzorni organ ali izvajalec. 
            
            
               2.Pred izbrisom v skladu s točko (d) odstavka 1 Komisija od nadzornega organa ali izvajalca nadzora zahteva, da popravi stanje iz navedene točke v roku, ki ga določi Komisija glede na resnost problema in ki ni krajši od 30 dni. 
            
            
               Člen 5
            
            
               Začetek veljavnosti in uporaba
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Uporablja se od 1. januarja 2022.
            
            
               Člena 1 in 3 se uporabljata do 31. decembra 2026.
            
            
               Člena 2 in 4 se uporabljata do 31. decembra 2024.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 27.5.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        Uredba (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (UL L 150, 14.6.2018, str. 1).
               
               
                  
                     (2)
                  
                        Uredba Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (UL L 189, 20.7.2007, str. 1).
               
               
                  
                     (3)
                  
                        UL L 150, 14.6.2018, str. 1.
               
               
                  
                     (4)
                  
                        Uredba Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (UL L 189, 20.7.2007, str. 1).
               
               
                  
                     (5)
                  
                        Uredba Komisije (ES) št. 889/2008 z dne 5. septembra 2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (UL L 250, 18.9.2008, str. 1).
               
               
                  
                     (6)
                  
                        Uredba Komisije (ES) št. 1235/2008 z dne 8. decembra 2008 o določitvi podrobnih pravil za izvajanje Uredbe Sveta (ES) št. 834/2007 v zvezi z ureditvami za uvoz ekoloških proizvodov iz tretjih držav (UL L 334, 12.12.2008, str. 25).